Γοργόνες και Μάγκες

Γοργόνες και Μάγκες είναι ο τίτλος μιας έγχρωμης ελληνικής ταινίας του 1968, η οποία αποτελεί δημιουργία της εταιρείας Φίνος Φιλμ. Σκηνοθέτης και σεναριογράφος ήταν ο Γιάννης Δαλιανίδης, ενώ η μουσική της ταινίας είναι του Μίμη Πλέσσα .

 Ο Πέτρος Αθανασίου (Φαίδων Γεωργίτσης), νεαρός ραλίστας και γιος εργολάβου οικοδομών ο οποίος αδιαφορεί για τη δουλειά του πατέρα του, μαθαίνει ότι σε κάποιο νησί προετοιμάζονται μεγάλα τουριστικά έργα και αποφασίζει να βγάλει χρήματα αγοράζοντας γη στο νησί. Προτείνει στον πατέρα του (Διονύσης Παπαγιαννόπουλος) να αγοράσουν εκεί οικόπεδα με συνέταιρο έναν φίλο του (Χρόνης Εξαρχάκος), αλλά το μυστικό το μαθαίνει και η Φλώρα (Μαίρη Χρονοπούλου), η οποία είναι ιδιοκτήτρια διαφόρων κλαμπ. Καταφτάνει, λοιπόν, στο νησί λίγο μετά τον Πέτρο. Ο ανταγωνισμός μεταξύ του Πέτρου και της Φλώρας φέρνει μεγάλη αναστάτωση στη ζωή των κατοίκων του νησιού. Η Μαρίνα (Μάρθα Καραγιάννη), αδελφή του ντόπιου ταβερνιάρη (Γιάννης Βογιατζής), ερωτεύεται τον γοητευτικό Πέτρο. Παράλληλα, η όμορφη Φλώρα μαγεύει τους άνδρες του νησιού και ιδιαίτερα τον Νικόλα (Βαγγέλης Σειληνός), προκαλώντας τη ζήλια της μνηστής του, Χρύσας (Νόρα Βαλσάμη). Εκείνη με τη σειρά της ξελογιάζεται από τον Ιάσονα (Λάκης Κομνηνός), εγγονό της αρχόντισσας του νησιού (Μαρία Φωκά), η οποία ανησυχεί με τα όσα συμβαίνουν εκεί και είναι αποφασισμένη να σταματήσει τα σχέδια για την τουριστική αξιοποίηση του νησιού. Συμμετέχοντες Κόκα Στυλιανού ... μητέρα Πέτρου Γιώργος Γρηγορίου ... πατέρας Χρύσας Νίκος Πασχαλίδης ... πρόεδρος νησιού Κία Μπόζου ... φίλη Πέτρου Μαίρη Χαλκιά ... φίλη Πέτρου Αλέκα Παραμερίτου ... φίλη Πέτρου Ροδώ Χατζηκυριάκου ... φίλη Πέτρου Μανώλης Παπαγιαννάκης ... Πάνος Χρήστος Στύπας Τάσος Κονταξής ... κάτοικος νησιού Νίκος Νικολαΐδης Σωκράτης Κορρές ... Μιχάλης, ψαράς Συνολικά, η ταινία έκοψε 414.724 εισιτήρια. Έκανε πρεμιέρα στις κινηματογραφικές αίθουσες στις 02/12/1968. Τα περισσότερα εξωτερικά γυρίσματα έγιναν στην Ύδρα, ενώ στις πρώτες σκηνές της ταινίας φαίνονται και πλάνα της Πάρνηθας.Η ταινία είναι γεμάτη από τραγούδια σε μουσική του Μίμη Πλέσσα και στίχους του Λευτέρη Παπαδόπουλου, που έγιναν μεγάλες επιτυχίες. Ακούγονται τα: "Άνοιξε πέτρα" από τη Μαρινέλλα, "Πόσα καλοκαίρια" από τον Δάκη, "Καμαρούλα μια σταλιά" και "Θα πιω απόψε το φεγγάρι" από τον Γιάννη Πουλόπουλο και "Ο άντρας που θα παντρευτώ" από τη Μάρθα Καραγιάννη στο τραγουδιστικό της ντεμπούτο. Ιδιαίτερα το "Άνοιξε πέτρα" έκανε τόσο μεγάλη επιτυχία, που έγινε η αφορμή να αλλάξει τίτλο η ταινία στη δεύτερη προβολή της και να ονομαστεί Η πέτρα. Ο κριτικός κινηματογράφου Σταύρος Γανωτής έδωσε στην ταινία 2,5/5 από τα αστέρια του σε μια κριτική που δημοσιεύθηκε στις 12 Μαΐου 2012 αναφέροντας μεταξύ άλλων πως: "Το γεμάτο «Γοργόνες και Μάγκες» ερμηνευτικό επιτελείο μπορεί να κριθεί αναντικατάστατο, με καλύτερους τον Χρόνη Εξαρχάκο και τη Μάρθα Καραγιάννη. Υπέρ του δέοντος καλές οι μιούζικαλ προσθήκες, με διαχρονικότερη αυτή της Μαρινέλλας, χωρίς και κάποια άλλα να έχουν χαθεί από τη μνήμη...[] Βέβαια, μια ταινία του Δαλιανίδη δεν ξεφεύγει ποτέ από αυτό που θα ονομάζαμε «χαλαρή διασκέδαση», αλλά στην προκειμένη έχουμε ένα από τα υποδείγματα του είδους." Γοργόνες και μάγκες στην IMDb Γοργόνες και μάγκες στην Φίνος Φιλμ Γοργόνες και μάγκες στην TMDb Κριτική της ταινίας από τον Σταύρο Γανωτή.